
EUR/HUF valutaárfolyam rövidtávú előrejelzése TAR modellekkel a technikai elemzésben használt indikátorok alapján

Kulcsszavak: idősorelemzés, ökonometria, devizapiac, árfolyamok, előrejelzés
Jelen dolgozat arra a kérdésre keresi a választ, hogy a technikai elemzésben használt mozgóátlag-indikátorok és a küszöb-autoregresszív (TAR) modellek használatával lehetséges-e mintán kívül is pontosabb előrejelzést adni az EUR/HUF árfolyam következő napi loghozamára, mint a véletlen bolyongás, vagy az ARMA-GARCH modellek. A dolgozat hipotézise szerint a technikai elemzés és az algoritmikus kereskedés elterjedtsége miatt az ezek során használt indikátorok szignifikánsan befolyásolhatják az árfolyam adatgeneráló folyamatát. A tanulmány a kérdés elemzéséhez először mintán belül azonosítja a potenciálisan legjobb ARMA-GARCH – valamint a küszöb-nemlinearitás-tesztek elvégzése után – TAR modelleket, majd elemzi utóbbiak együtthatóit az egyes rezsimekben, és végül elvégzi a mintán kívüli előrejelzést a 2022 és 2024 áprilisa közti időszakra. A dolgozat arra a következtetésre jut, hogy bár azonosíthatók szignifikánsan eltérő árfolyam-viselkedést leíró rezsimek – amelyek tulajdonságai összhangban állnak a pénzügyi piaci kereskedés logikájával – azonban a TAR modellek csupán a véletlen bolyongással összevetve teljesítenek szignifikánsan jobban a mintán kívüli előrejelzés során, az ARMA-GARCH modellekkel összehasonlítva már nem.



